動態難度調控就係令個遊戲程式變成曉自動噉調節難度－一個用咗動態難度調控嘅遊戲程式會按玩家嘅表現（玩家表現反映佢哋嘅技術水平）嚟調整自身嘅難度，如果玩家表現太差（遊戲對玩家嚟講難得滯）就降低難度，而如果玩家表現太好（遊戲對玩家嚟講易得滯）就提升難度，務求想為玩家提供適度挑戰，進入「玩隻遊戲→適度挑戰→經歷心流→持續噉玩→技術提升→可以應付更高難度嘅挑戰→重複」噉嘅循環。